ROMÂNIA   		                               	                              APROBAT : 
JUDEŢUL TIMIŞ                                                                     	                      PRIMAR,
MUNICIPIUL TIMIŞOARA                                                              Nicolae Robu
Nr. CT2017-14990 din 19.06.2017 




R E F E R A T,

privind aprobarea dobândirii de către Municipiul Timişoara, a imobilului-teren, care face obiectul renunţării la dreptul de proprietate de către 
                                    S.C. BANU CONSTRUCT S.R.L. Timişoara


	Având în vedere adresa nr.CT2017-3823 din 09.06.2017, înregistrată la Primăria Municipiului Timişoara, de către S.C. BANU CONSTRUCT S.R.L.-Timişoara, cu sediul în Timişoara str. Gh. Ivănescu nr.53-57, sc.7, ap.3, reprezentată de către Deaconescu Manuela, în calitate de administrator, prin care ne înştiinţează că, renunţă la dreptul de proprietate asupra imobilului-teren înscris în C.F. nr.439010-Timişoara(conversie a C.F. nr.149768/A), nr. topo.Cc1299/2/6/6,  în suprafaţă de 629 m.p., reprezentând teren intravilan pentru drum, conform Actului de dezmembrare ; 
Având în vedere, “Declaraţia de renunţare la dreptul de proprietate” autentificată sub nr.431 din 30.05.2017, la Societatea Profesională Notarială ”Muntean-Popescu”, de către Notar Public, Muntean Dorina, prin care proprietarul tabular al imobilului-teren menţionat mai sus, reprezentat prin Deaconescu Manuela, declară că, renunţă la dreptul de proprietate asupra acestuia. 
Având în vedere “Actul de dezmembrare” autentificat sub nr.636 din 02.04.2008, la Biroul Notarial ”Chiş-Muntean”, de către Notar Public, Muntean Dorina, din care rezultă că, imobilul-teren, menţionat mai sus, a fost dezlipit din nr. topo.Cc1299/2/6, în suprafaţă totală de 35100 m.p., înscris în C.F. nr.137174-Timişoara, aflat în proprietatea S.C. Banu Construct S.R.L. ; 
În conformitate cu prevederile art.562, alin.2 din Codul Civil, în C. F. nr.439010-Timişoara, a fost notată declaraţia de renunţare. 
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.
	În conformitate cu prevederile art.889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”
	Având în vedere cele menţionate mai sus şi faptul că, din declaraţia proprietarului şi a Actului de dezmembrare, rezultă că, destinaţia imobilului-teren, “este pentru drum”, în temeiul art.8, alin.1 şi a pct.III din Anexa la Legea nr.213/1998 – privind bunurile proprietate publică :

      PROPUNEM :

Emiterea de către Consiliul Local al Municipiului Timişoara, a unei hotărâri, privind aprobarea dobândirii de către Municipiul Timişoara, în domeniul privat, a imobilului-teren înscris în C.F. nr.439010-Timişoara, nr. topo.Cc1299/2/6/6,  în suprafaţă de 629 m.p.,  care face obiectul renunţării la dreptul de proprietate, de către S.C. Banu Construct S.R.L.-Timişoara şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren pentru drum.


                                                      VICEPRIMAR,
		                             Imre Farkas




              		          DIRECŢIA CLĂDIRI, TERENURI şi
	    			              DOTĂRI DIVERSE, 
					          Mihai Boncea


 

                                            BIROUL CLĂDIRI-TERENURI,
                             Călin-Nicuşor Pîrva



 
                                                             CONSILIER,						         
						
                                                            Ilie Dumbravă  					            



 
                                                        SERVICIUL JURIDIC,
						            Amelia Faur

